Vážení rodičia,

z dôvodu úzkeho kontaktu Vášho dieťaťa s osobou pozitívnou na ochorenie COVID - 19 **v ...... triede Základnej školy SSV, Skuteckého 8, Banská Bystrica,** Regionálny úrad verejného zdravotníctva so  sídlom v Banskej Bystrici (RÚVZ BB) **upozorňuje na povinnosť** osôb, ktoré boli v úzkom kontakte s osobou pozitívnou na ochorenie COVID-19 **dodržať karanténu** v zmysle § 3 vyhlášky ÚVZ SR č. 252/2021 V. v. SR, ktorou sa nariaďujú opatrenia pri ohrození verejného zdravia k izolácii osôb pozitívnych na ochorenie COVID-19 a karanténe osôb, ktoré prišli do úzkeho kontaktu s osobou pozitívnou na ochorenie COVID-19 (ďalej len: vyhláška ÚVZ SR č. 252/2021 V. v. SR).

Podľa § 3 ods. 2 vyhlášky ÚVZ SR č. 252/2021 V. v. SR povinnosť karantény sa nevzťahuje na osobu, ktorá

a) je najmenej 14 dní po aplikácii druhej dávky očkovacej látky proti ochoreniu COVID - 19 s dvojdávkovou schémou,

b) je najmenej 21 dní po aplikácii prvej dávky očkovacej látky proti ochoreniu COVID - 19 s jednodávkovou schémou, alebo

c) je najmenej 14 dní po aplikácii prvej dávky očkovacej látky proti ochoreniu COVID-19, ak bola prvá dávka očkovania proti ochoreniu COVID - 19 podaná v intervale do 180 dní od prekonania ochorenia COVID - 19 alebo

d) prekonala ochorenie COVID - 19 v období pred nie viac ako 180 dňami, a nevyskytujú sa u nej klinické príznaky ochorenia.

Karanténa podľa § 3 ods. 4 vyhlášky ÚVZ SR č. 252/2021 V. v. SR končí

a) v prípade, ak sa u osoby v karanténe nevyskytuje ani jeden z klinických príznakov ochorenia a výsledok RT - PCR testu vykonaného najskôr v 5. deň od posledného kontaktu s osobou pozitívnou na ochorenie je negatívny, uplynutím doby 7 dní od posledného kontaktu s osobou pozitívnou na ochorenie,

b) ak u osoby v karanténe nebol vykonaný test a počas doby 10 dní od posledného kontaktu s osobou pozitívnou na ochorenie sa u osoby v karanténe nevyskytuje ani jeden z klinických príznakov ochorenia, uplynutím doby 10 dní od posledného kontaktu s osobou pozitívnou na ochorenie,

c) v prípade, ak sa u osoby v karanténe vyskytne akýkoľvek z klinických príznakov ochorenia počas doby 10 dní od posledného kontaktu s osobou pozitívnou na ochorenie, momentom, kedy posúdi osobu v karanténe jej všeobecný lekár, ako spôsobilú ukončiť karanténu.

Podľa § 3 ods. 6 vyhlášky ÚVZ SR č. 252/2021 V. v. SR osoba, ktorá prišla do úzkeho kontaktu s osobou pozitívnou na ochorenie a bola jej nariadená karanténa je v súlade s § 51 ods. 1 písm. a) a d) zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (ďalej zákon č.355/2007 Z. z.), ktorý ustanovuje povinnosti fyzických osôb, povinná

a) dodržiavať karanténu,

b) zdržiavať sa počas karantény iba v mieste karantény,

c) zamedziť fyzickému kontaktu s inými osobami,

d) dodržiavať prísnu hygienu rúk a povinnosť prekrytia horných dýchacích ciest,

e) dodržiavať zákaz stretávania sa s inými osobami, okrem osôb, ktoré spolu s ňou bývajú počas jej karantény v mieste, kde vykonáva karanténu,

f) v prípade potreby nevyhnutného poskytovania zdravotnej starostlivosti bezodkladne informovať o svojej karanténe poskytovateľa zdravotnej starostlivosti,

g) denne sledovať svoj zdravotný stav, predovšetkým výskyt klinických príznakov ochorenia a v prípade výskytu akéhokoľvek z klinických príznakov ochorenia bezodkladne kontaktovať svojho všeobecného lekára,

h) denne merať a zaznamenávať svoju telesnú teplotu,

i) o svojej karanténe bezodkladne informovať telefonicky, e-mailom alebo krátkou textovou správou (SMS) svojho všeobecného lekára,

j) ak tak určí všeobecný lekár, podstúpiť diagnostiku ochorenia COVID-19 najskôr po piatich dňoch od úzkeho kontaktu s osobou pozitívnou na ochorenie,

k) pri opustení miesta karantény v nevyhnutných prípadoch podľa odseku 7 citovanej vyhlášky musí mať horné dýchacie cesty prekryté respirátorom FFP2 bez výdychového ventilu alebo s jeho prekrytím chirurgickým rúškom a dodržiavať hygienu rúk.

**V prípade, ak osoba, ktorej bola nariadená karanténa v zmysle § 3 vyhlášky ÚVZ SR č. 252/2021 V. v. SR chce podstúpiť RT - PCR test na 5. deň karantény za predpokladu bezpríznakového ochorenia COVID - 19 je potrebné, aby sa táto osoba objednala na odber vzorky biologického materiálu v súvislosti s ochorením COVID - 19 na stránke**[**https://korona.gov.sk/**](https://korona.gov.sk/)**(kontakt s pozitívnou osobou) alebo cez všeobecného lekára/pediatra.**

V zmysle § 56 zákona č. 355/2007 Z. z. **je porušenie nariadených opatrení súvisiacich s karanténou osôb** po úzkom kontakte s osobou pozitívnou na ochorenie COVID - 19 **považované za protiprávne konanie, ktoré vykazuje znaky skutkovej podstaty priestupku na úseku verejného zdravotníctva.** Za priestupok na úseku verejného zdravotníctva je možné uložiť pokutu až do výšky 1659 eur.

Mgr. Zuzana Sedláčeková

riaditeľka ZŠ SSV